
Stiftet 2. juli 1929

Lyngby d. 20. september 2016.

Ønsker du vinterroningstilladelse, er det nødvendigt med tjek af din redningsvest, NU.

Oppustelige redningsveste.

Anvendelse, vedligeholdelse og kontrol.

Anvendelse.

DFfR’s regler er, at der altid skal medbringes redningsveste på langture, jf. Langtursreglementet. Desuden er det jf. DFfR’s vedtægter § 5 stk. 2, klubbernes pligt at fastsætte retningslinier for anvendelse af flydeudstyr ( dvs. redningsveste og svømmeveste ) indenfor klubbens daglige roområde.

Desuden anbefaler DFfR at man altid medbringer redningsveste i både, og at man øver at tage dem på i vandet.

Vedligeholdelse og kontrol.

Klubben har igennem rederansvaret pligt til at sikre, at det sikkerhedsudstyr der anvendes er i orden. Det skal klubben sørge for, at medlemmerne er bekendt med, hvordan sikkerhedsudstyret betjenes, og instruere dem i, at de skal efterse udstyret, hver gang det medbringes på en rotur. Det betyder f.eks. at man skal kontrollere at remme og fløjte mv. på en redningsvest er i orden.

På DFfR’s hjemmeside findes information og vejledning:

Nyttig information om brug og vedligeholdelse af oppustelige redningsveste

og

Vejledning i kontrol og vedligeholdelse af oppustelige redningsveste.

Da ansvaret af DFfR er udlagt således, at det er klubbens ansvar, at også privatejede redningsveste er i orden, er her tilbud om eftersyn og kontrol følgende 2 week-ender:

Lørdag d. 22. oktober 2016 – søndag d. 23. oktober 2016, begge dage fra 9 til 12

og

lørdag d. 12. november 2016 – søndag d. 13. november 2016, begge dage fra 9 til 12.

Og hvorfor 2 dage ??? jo, vesten skal være oppustet i 24 timer.

Hilsen

Jens

